CELEX: 62011TB0607(01)
Language: ro
Date: 2013-03-07 00:00:00
Title: Cauza T-607/11: Ordonanța Tribunalului din 7 martie 2013 — Henkel și Henkel France/Comisia ( „Acțiune în anulare — Cerere a Autorității de Concurență din Franța prin care se urmărește obținerea transmiterii anumitor documente care fac parte din dosarul Comisiei referitor la o procedură în domeniul concurenței privind piața europeană a producătorilor de detergenți pentru uz casnic — Utilizare în cadrul unei proceduri naționale referitoare la sectorul detergenților din Franța — Dispariția interesului de a exercita acțiunea — Nepronunțare asupra fondului — Inadmisibilitate” )

4.5.2013   
            
            
               RO
            
            
               Jurnalul Oficial al Uniunii Europene
            
            
               C 129/20
            
         Ordonanța Tribunalului din 7 martie 2013 — Henkel și Henkel France/Comisia
   (Cauza T-607/11) (1)
   
   (Acțiune în anulare - Cerere a Autorității de Concurență din Franța prin care se urmărește obținerea transmiterii anumitor documente care fac parte din dosarul Comisiei referitor la o procedură în domeniul concurenței privind piața europeană a producătorilor de detergenți pentru uz casnic - Utilizare în cadrul unei proceduri naționale referitoare la sectorul detergenților din Franța - Dispariția interesului de a exercita acțiunea - Nepronunțare asupra fondului - Inadmisibilitate)
   2013/C 129/40
   Limba de procedură: engleza
   
      Părțile
   
   
      Reclamante: Henkel AG & Co. KGaA (Düsseldorf, Germania) și Henkel France (Boulogne Billancourt, Franța) (reprezentanți: R. Polley, T. Kuhn, F. Brunet și É. Paroche, avocați)
   
      Pârâtă: Comisia Europeană (reprezentanți: N. Khan și P.J. Van Nuffel, agenți)
   
      Intervenient în susținerea reclamantelor: Regatul Danemarcei (reprezentant: C. Vang, agent)
   
      Obiectul
   
   Pe de o parte, o cerere de anulare a deciziei despre care se pretinde că ar fi conținută într-o scrisoare a Comisiei din 30 septembrie 2011 (cazul COMP/39.579 — Detergenți pentru uz casnic — și cazul 09/0007 F) prin care aceasta a refuzat să dea curs unei cereri a Autorității de Concurență (Autorité de la concurrence) (Franța) de a-i transmite, în cadrul cazului 09/0007 F privind sectorul francez al detergenților, mai multe documente prezentate în cazul COMP/39.579 și, pe de altă parte, o cerere prin care se solicită Tribunalului să oblige Comisia să permită reclamantelor să invoce documentele în cauză în procedura desfășurată în fața Autorității de Concurență și luarea oricărei alte măsuri adecvate
   
      Dispozitivul
   
   
               1.
            
            
               Nu este necesară pronunțarea cu privire la primul capăt de cerere al acțiunii, prin care se solicită anularea deciziei Comisiei Europene despre care se pretinde că ar fi conținută în scrisoarea acesteia din 30 septembrie 2011, adresată Autorității de Concurență din Franța.
            
         
               2.
            
            
               Respinge în rest acțiunea.
            
         
               3.
            
            
               Nu este necesară pronunțarea cu privire la cererea de intervenție a Unilever PLC și Unilever NV.
            
         
               4.
            
            
               Reclamantele, Henkel AG & Co. KGaA și Henkel France suportă propriile cheltuieli de judecată, precum și pe cele efectuate de Comisie, inclusiv pe cele aferente procedurii măsurilor provizorii în cauza T-607/11 R. Regatul Danemarcei suportă propriile cheltuieli de judecată.
            
         
      (1)  JO C 25, 28.1.2012.